रामलीला कलाकारों का सम्मान समारोह आयोजित
जौरा| जौरा नगर में प्रतिवर्ष रामलीला का मंचन करने वाले कलाकारों का शुक्रवार को सम्मान किया गया। कार्यक्रम का आयोजन स्थानीय सनाढ्य धर्मशाला में किया गया। इस अवसर पर पूर्व विधायक महेश दत्त मिश्र एवं सेवा निवृत बीईओ राधा मोहन शर्मा प्रमुख रूप से उपस्थित थे। मालूम हो कि विगत दिनों एसएएफ ग्राउंड में आदर्श अभिनय रामलीला महोत्व समिति द्वारा रामलीला का मंचन किया गया था। जिसमें जौनारा गांव के कलाकारों द्वारा महत्वपूर्ण भूमिका अदा की गई। सम्मान समारोह में आए सभी कलाकारों को शॉल, श्रीफल भेंट कर उनका सम्मान किया गया। इस मौके पर द्वारिका त्यागी, मेवाराम शर्मा, ओम प्रकाश सखलेचा, डीएल शर्मा, जगदीश शर्मा, शिवचरण लाल, विशंभर दयाल अग्रवाल आदि प्रमुख रूप से उपस्थित थे।
hin_Deva hin_Deva